fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi en fi fi fi fi fi fi fi fi fi uk fi fi fi tr en fi fi fi fi fi id fi fi it fi fi de fi fi fi fi fi fi fi fi fi fi fi fi fi fi fi fi fi fi fi fi fi
Tuo kulttuuri Wikipediaan -kouluttajarekry – Wikimedia Suomi
Etsimme 1–2 kouluttajaa sekä useita vapaaehtoisia apuopettajia loka-marraskuussa järjestettävälle Tuo kulttuuri Wikipediaan -kurssille. Kurssin järjestää Wikimedia Suomi yhteistyössä Helsingin seudun kesäyliopiston ja kuuden eri kulttuurilaitoksen kanssa. Kurssin ideana on tutustuttaa osallistujat Wikipedian muokkaamiseen ja kulttuurilaitoksiin sekä lisätä samalla kulttuuriaiheisia artikkeleita Wikipediaan. Kurssin sisältö on katsottavissa alla olevasta linkistä:
Kouluttajina kurssilla toimivat kokeneet wikipedistit. Kouluttajan tai apuopettajan tehtäviin on nyt mahdollisuus hakea, jos sopivaa kokemusta ja osaamista löytyy.
Suunnittelee opetussisällöt yhteistyössä Wikimedia Suomen GLAM-työryhmän kanssa
Valmistelee kullekin kuudelle opetuskerralle lyhyen opetustuokion (15–30 min/kerta) valitusta teemasta
Valmistaa jokaiselle kurssikerralle ytimekkään opetusmateriaalin pp/pdf-muodossa. Nämä aineistot lisensoidaan CC BY -lisenssillä tai avoimemmalla ja tuodaan tarjolle verkossa.
Ohjaa tapaamisissa kurssilaisten työskentelyä ja opastaa eteen tulevissa kysymyksissä
Wikipedistikokemusta sekä hyvää Wikipedian ja muiden Wikimedia-palvelujen tuntemusta
Kokemusta koulutustehtävistä, mielellään myös Wikipediaan liittyvistä
Kykyä ja halua suunnitella opetusta yhdessä Wikimedia Suomen GLAM-ryhmän kanssa
Mahdollisuutta osallistua kaikille opetuskerroille (jos olet kiinnostunut tehtävistä mutta et pääse aivan kaikille kerroille, laita silti hakemus ja kerro, mille kerroille pääset)
Eduksi luetaan muistiorganisaatioiden toiminnan tuntemus
900 e/ koko kurssi tai 150 e/kerta. Palkkio kattaa opetuksen ja sen valmistelun, oppimateriaalit sekä 1–2 suunnittelutapaamista Wikimedia Suomen GLAM-työryhmän kanssa. Palkkio maksetaan verokortille tai laskua vastaan. Verokortille maksettaessa mainituista summista peritään ennakonpidätys ja sosiaaliturvamaksut. Jos kouluttaja on arvonlisäverovelvollinen yrittäjä, summiin lisätään alv.
Matkakuluja korvataan max. 60 e / opetus- tai kokouskerta kuitteja vastaan.
On läsnä kurssitapaamissa ja auttaa kurssilaisia eteen tulevissa Wikipedia-kysymyksissä
Wikipedistikokemusta sekä Wikipedian ja muiden Wikimedia-palvelujen tuntemusta
Kykyä toimia ryhmässä ja opastaa aloittelevia wikipedistejä
Mahdollisuutta osallistua usealle opetuskerralle
Apuopettajan tehtävä on vapaaehtoistyö, josta ei makseta palkkiota. Matkakuluja korvataan max. 60 e / opetuskerta kuitteja vastaan.
Jos olet kiinnostunut kouluttajan tai apuopettajan tehtävistä, lähetä to 7.8. mennessä vapaamuotoinen hakemus osoitteeseen sanna.hirvonen@wikimedia.fi. (Mainitse viestin otsikossa Wikipedia-kurssi.)
Kummasta tehtävästä olet kiinnostunut
Kuka olet ja miksi olet sopiva tehtävään
Kuinka pitkä wikipedistikokemus ja millainen kouluttajakokemus sinulla on
Pystytkö osallistumaan kaikille kurssikerroille – ja jos et, niin mille kerroille pääset
Jos haet kouluttajan tehtävää, liitä mukaan linkkejä laatimiisi opetusmateriaaleihin
Wikimedia Suomen GLAM-ryhmä valitsee kouluttajan/t ja apuopettajat elokuussa.
Sivua on viimeksi muutettu 15. marraskuuta 2017 kello 04.10.
Teksti on saatavilla Creative Commons Nimeä-JaaSamoin -lisenssillä; lisäehtoja voi sisältyä. Katso käyttöehdot.